ΓΡΑΠΤΗ ΕΡΩΤΗΣΗ E-1516/02

υποβολή: Jan Mulder (ELDR) προς την Επιτροπή

(29 Μαΐου 2002)

Θέμα: Η χρήση ζωικών λιπών σε ζωοτροφές

Το πρόβλημα των ζωικών λιπών ανακινήθηκε ήδη στην ερώτηση Ε-2646/01(1) του ιδίου συντάκτη, καθώς και στην επιστολή που διεβίβασε στον κ. Byrne, μέλος της Επιτροπής, ο οποίος απάντησε στις 31 Ιανουαρίου 2002. Στην εν λόγω απάντηση, η Επιτροπή δηλώνει εκ νέου την πρόθεσή της να μελετήσει τις συνέπειες των επιστημονικών εκθέσεων περί ζωικών λιπών, για την κοινοτική νομοθεσία. Δεδομένου ότι μέχρι σήμερα η Επιτροπή δεν έχει δημοσιεύσει την παραμικρή ανακοίνωση ή πρόταση, θα ήταν σκόπιμο να παράσχει η Επιτροπή πληροφορίες ικανές να διαφωτίσουν τον καταναλωτή και τον ενεχόμενο τομέα.

Από το Δεκέμβριο του 2000, η Γερμανία έχει απαγορεύσει τη χρήση ζωικών λιπών στις ζωοτροφές λόγω του κινδύνου μόλυνσης με ΣΕΒ/ΜΣΕ. Για τους ίδιους λόγους, το Νοέμβριο του 2000 και τον Οκτώβριο του 2001 η Γαλλία θέσπισε μέτρα για τον περιορισμό της χρήσης ζωικών λιπών στις ζωοτροφές. Τον Ιούνιο και το Σεπτέμβριο του 2001, η Επιστημονική Συντονιστική Επιτροπή της Ευρωπαϊκής Ένωσης αποφάνθηκε ότι το βόειο λίπος συνιστούσε μια ασφαλή πρώτη ύλη για τις ζωοτροφές, με την επιφύλαξη της τήρησης ορισμένων όρων επεξεργασίας. Στις 7 Φεβρουαρίου 2002, η ίδια αυτή επιτροπή κατέληξε στη διαπίστωση ότι τίποτε δεν επέτρεπε το συσχετισμό μεταξύ των χοίρων και της ΣΕΒ. Από τις εκθέσεις αυτές απορρέει σαφώς ότι τα μέτρα που έλαβαν η Γερμανία και η Γαλλία είναι αδικαιολόγητα.

1. Μπορεί να αναφέρει η Επιτροπή εάν προτίθεται να δώσει σύντομα συνέχεια στις ως άνω εκθέσεις της ΕΣΕ και να λάβει σαφή θέση όσον αφορά τη σχέση μεταξύ ζωικών λιπών και ΣΕΒ/ΜΣΕ, καθώς και εάν προτίθεται βάσει της θέσης αυτής να προτείνει τροποποίηση της κοινοτικής νομοθεσίας·

2. Εάν όχι, σε τί δυσχέρειες προσκρούει ακόμη η Επιτροπή και πώς θα μπορούσε να τις επιλύσει·

3. Κρίνει η Επιτροπή ότι τα μέτρα της Γερμανίας και της Γαλλίας είναι ασυμβίβαστα με τα πορίσματα των ως άνω εκθέσεων της ΕΣΕ· Εάν ναι, ποιές πρωτοβουλίες προτίθεται να αναλάβει η ίδια· Εάν όχι, για ποιό λόγο·

(1) ΕΕ C 115 E της 16.5.2002, σελ. 138.

Απάντηση του κ. Byrne εξ ονόματος της Επιτροπής

(3 Ιουλίου 2002)

1.-2. Η Επιστημονική Συντονιστική Επιτροπή (ΕΣΕ) συνέστησε συμπληρωματικές προϋποθέσεις για τη χρησιμοποίηση λιπών από μηρυκαστικά στις ζωοτροφές, συμπεριλαμβάνων τωνποκατάστατων γάλακτος, σε γνώμη σχετικά με την ασφάλεια του στέατος που παράγεται απόποπροϊόντα σφαγής μηρυκαστικών, η οποία εγκρίθηκε από την ΕΣΕ στη συνεδρίασή της στις 28 και 29 Ιουνίου 2001 και ενημερώθηκε κατόπιν στη συνεδρίαση της 6ης και 7ης Σεπτεμβρίου 2001. Βάσει αυτής της γνώμης η Επιτροπή εκπόνησε έγγραφο εργασίας σχετικά με τη χρήση του στέατος σε όλα αυτά τα τρόφιμα, το οποία συζητήθηκε με τα κράτη μέλη κατά τη διάρκεια των συνεδριάσεων της Μόνιμης Κτηνιατρικής Επιτροπής στις 22 και 23 Ιανουαρίου 2002 και στις 19 και 20 Φεβρουαρίου 2002. Ωστόσο, επειδή η ΕΣΕ είχε ξεκινήσει εν τω μεταξύ ποσοτική αξιολόγηση των κινδύνων όσον αφορά την ασφάλεια των λιπών από μηρυκαστικά, αποφασίσθηκε αναμονή των αποτελεσμάτων πριν τη συνέχιση των εργασιών σχετικά με αυτό το έγγραφο.

Όσον αφορά το χοιρινό λίπος, η ΕΣΕ δεν συνέστησε προς το παρόν κανένα μέτρο που μπορεί να έχει ως συνέπεια την τροποποίηση της σημερινής νομοθεσίας. Ωστόσο προετοιμάζει λεπτομερή έκθεση και γνώμη σχετικά με τους κινδύνους μεταδοτικής σπογγώδους εγκεφαλοπάθειας (ΜΣΕ) στους χοίρους.

Οι επόμενες γνώμες της ΕΣΕ που προαναφέρονται θα δώσουν στην Επιτροπή τα αναγκαία στοιχεία για να προτείνει τις επιβαλλόμενες τροποποιήσεις στην ισχύουσα νομοθεσία σχετικά με τα ζωικά λίπη. Σε αυτό το πλαίσιο, πρέπει επίσης να ληφθούνπόψη ορισμένες πτυχές των ελέγχων, όπως η σκοπιμότητα του διαχωρισμού των διαφόρων τύπων λιπών και η ύπαρξη αναλυτικών μεθόδων που επιτρέπουν την ανίχνευση των διαφόρων ειδών λιπών.

3. Πριν από την αξιολόγηση των εθνικών μέτρων που έλαβαν η Γερμανία και η Γαλλία, θεωρείται σκόπιμο να περιμένουμε τις επόμενες γνώμες της ΕΣΕ σχετικά με την ασφάλεια των λιπών από μηρυκαστικά και τους κινδύνους ΜΣΕ στους χοίρους.